rejauldu/bengali-wikipedia huggingface dataset:
ইন্দিরা দেবী (ইন্দিরা রাজে হিসাবে জন্মগ্রহণ করেন; ১৯ ফেব্রুয়ারি ১৮৯২ - ৬ সেপ্টেম্বর ১৯৬৮) ছিলেন ব্রিটিশ ভারতের কোচবিহার রাজ্যের মহারানী। তিনি মহারাজা সয়াজিরাও গায়কওয়াড় তৃতীয়ের কন্যা হিসেবে দ্বিতীয় স্ত্রী চিমনাবাই দ্বিতীয় এর ঘরে বরোদার রাজকুমারী হিসেবে জন্মগ্রহণ করেন।  তিনি জিতেন্দ্র নারায়ণকে বিয়ে করার জন্য তার সাজানো বাগদান অনুষ্ঠান ভেঙে দেন এবং সুনীতি দেবীর পুত্রবধূ হন। পূর্বে গোয়ালিয়রের মহারাজা মাধো রাও সিন্ধিয়ার সাথে তার বাগদান নির্ধারিত হয়েছিল।  তার স্বামীর মৃত্যুর পর ১৯২২-১৯৩৬ সালে তিনি কোচবিহারের রিজেন্ট হন। তার চতুর্থ সন্তান এবং দ্বিতীয় কন্যা রাজকুমারী গায়ত্রী দেবী, পরবর্তীতে জয়পুরের মহারানী হন।   বরোদা  ইন্দিরা বরোদার তৃতীয় সয়াজিরাও গায়কওয়াড় এবং তাঁর দ্বিতীয় স্ত্রী মহারানি চিমনাবাই এর একমাত্র কন্যার জন্মগ্রহণ করেছিলেন। তিনি বরোদার ঐশ্বর্যশালী লক্ষ্মী বিলাস প্রাসাদে তার বেশ কয়েকটি ভাইয়ের সাথে বেড়ে ওঠেন এবং অল্প বয়সে গোয়ালিয়রের তৎকালীন মহারাজা মাধো রাও সিন্ধিয়ার সাথে বাগদানে আবদ্ধ হন। বাগদানের সময় ইন্দিরা ১৯১১ সালের দিল্লি <i id="mwMw">দরবারে</i> যোগদান করেছিলেন, যেখানে তিনি কোচবিহারের তৎকালীন মহারাজার ছোট ভাই জিতেন্দ্রের সাথে দেখা করেছিলেন। কিছুদিনের মধ্যেই তারা প্রেম করে এবং বিয়ে করার সিদ্ধান্ত নেয়।   পরবর্তী জীবন  ইন্দিরার বড় ছেলে ১৯৩৬ সালে কোচবিহারের শাসক হিসাবে পূর্ণ ক্ষমতা গ্রহণ করেন। এরপর ইন্দিরা তার সময়ের একটা বড় অংশ ইউরোপে কাটিয়েছেন। ইন্দিরা দেবী তার জীবদ্দশায় অনেক ট্র্যাজেডির সম্মুখীন হয়েছিলেন। ইন্দিরা দেবী তার দুই সন্তানকে হারিয়েছেন: রাজকুমারী ইলা দেবী যিনি খুব অল্প বয়সে মারা যান এবং প্রিন্স ইন্দ্রজিৎ নারায়ণ ভূপ, যিনি তার স্ত্রী পিঠাপুরমের রাজকুমারী কমলাকে রেখে দুর্ঘটনাজনিত অগ্নিকাণ্ডে মারা যান। মহারাণী ইন্দিরা দেবী তার জীবনের শেষ বছরগুলি মুম্বাইতে কাটিয়েছিলেন এবং ১৯৬৮ সালের সেপ্টেম্বরে সেখানেই মারা যান।   তথ্যসূত্র    গ্রন্থপঞ্জি    মুর, লুসি, মহারানি: ভারতীয় রাজকন্যাদের তিন প্রজন্মের জীবন ও সময় । লন্ডন: ভাইকিং   বহিঃসংযোগ      বিষয়শ্রেণী:ভারতীয় হিন্দু বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় রানী সহধর্মিণী বিষয়শ্রেণী:বড়োদরার ব্যক্তি বিষয়শ্রেণী:ভারতীয় রাজকুমারী বিষয়শ্রেণী:১৯৬৮-এ মৃত্যু বিষয়শ্রেণী:১৮৯২-এ জন্ম
thumb|right|মার্কিন যুক্তরাষ্ট্রের নিউ ইয়র্ক সিটি সাবওয়ে পাতালরেল ব্যবস্থার একটি স্টেশনে সকালবেলায় নিত্যযাত্রীদের ভিড়। thumb|right|মার্কিন যুক্তরাষ্ট্রের মায়ামি শহরের আন্তঃরাজ্য ৯৫নং মহাসড়কে (ইন্টারস্টেট ৯৫) বিকালে নিত্যযাত্রীদের যানজট। ভিড়ের সময় বা ব্যস্ততম সময় বলতে দিনের সেই অংশগুলিকে বোঝায়, যখন কোনও শহরের সড়কে যাত্রীবাহী যানবাহনের জট ও গণপরিবহন ব্যবস্থাগুলিতে (বাস, ট্রাম, রেল, পাতালরেল, ইত্যাদি) যাত্রীদের ভিড় সর্বোচ্চ শিখরে পৌঁছে। সাধারণত সাপ্তাহিক কর্মদিবসগুলিতে এই ঘটনাটি দিনে দুইবার ঘটে: সকালবেলা নিত্যযাত্রী মানুষ যখন কর্মস্থলে গমন করে এবং শেষ বিকাল বা সন্ধ্যাবেলা যখন নিত্যযাত্রীরা কর্মস্থল থেকে বাসস্থানে প্রত্যাবর্তন করে। ভিড়ের সময় এক থেকে দুই ঘণ্টা স্থায়ী হয়ে থাকে।  অন্য ভাষায় ইংরেজিতে ভিড়ের সময়কে "রাশ আওয়ার" (Rush hour) বা "পিক পিরিয়ড" (Peak period) বলে।  তথ্যসূত্র  বিষয়শ্রেণী:গণপরিবহন বিষয়শ্রেণী:নিত্যযাত্রা বিষয়শ্রেণী:পর্যাবৃত্ত ঘটনা
আয়ুষ ঘালন (, ; জন্ম: ২১ ফেব্রুয়ারি ২০০৪) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব থ্রি স্টার এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন।  নেপালি ক্লাব পোখরা থান্ডার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; পোখরা থান্ডার্সের হয়ে খেলার পর তিনি নেপালি ক্লাব থ্রি স্টারে যোগদান করেছেন। আয়ুষ ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৭ ম্যাচে ১টি গোল করেছেন।   প্রারম্ভিক জীবন  আয়ুষ ঘালন ২০০৪ সালের ২১শে ফেব্রুয়ারি তারিখে নেপালে জন্মগ্রহণ করেছেন।   আন্তর্জাতিক ফুটবল  ২০২১ সালের ১১ই জুন তারিখে, মাত্র ১৭ বছর, ৩ মাস ও ২১ দিন বয়সে, ডান পায়ে ফুটবল খেলায় পারদর্শী আয়ুষ অস্ট্রেলিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৯১তম মিনিটে আক্রমণভাগের খেলোয়াড় সুমন লামার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি অস্ট্রেলিয়া ০–৩ গোলের ব্যবধানে জয়লাভ করেছিল।   পরিসংখ্যান   আন্তর্জাতিক    দল  সাল  ম্যাচ  গোল নেপাল  ২০২১  ৭  ১ সর্বমোট  ৭  ১   তথ্যসূত্র    বহিঃসংযোগ             বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:নেপালি ফুটবলার বিষয়শ্রেণী:নেপালের আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড
ইন্দ্রপুরী পুরাতন মসজিদ (ইন্দোনেশীয়ঃ Masjid Kuno Indrapuri বা Masjid Tua Indrapuri) ইন্দোনেশিয়ার ইন্দ্রপুরীর একটি মসজিদ। ১৭ শতকের শুরুর দিকের নির্মিত আচেহ প্রদেশের প্রাচীনতম মসজিদ।   ইতিহাস  বাম|থাম্ব|উনবিংশ শতাব্দীর শেষের দিকে ইন্দ্রপুরীর মসজিদ। ইন্দ্রপুরী পুরাতন মসজিদটি ১৬০৭-১৬৩৬ সালের মধ্যে নির্মিত হয়। মসজিদের মূল ভিত্তি দ্বাদশ শতাব্দীর উত্তর সুমাত্রার লামুরির হিন্দু রাজ্য কর্তৃক হিন্দু মন্দির হিসাবে নির্মিত হয়। বর্ণিত আছে যে, রাজ্যটি চীনের নৌবাহিনীর বিরুদ্ধে লড়াই করে এবং অবশেষে ইসলামী লিঙ্গা রাজবংশের রাজপুত্র মুরুর জোহানের সাহায্যে লামুরির রাজারা বিজয়ী হন, এবং যিনি পরে ইসলামের অনুসারী লামুরি রাজা হন। সেই থেকেই জায়গাটি মসজিদে হিসাবে রূপান্তরিত হয়।  মসজিদটির ১৬৯৬ সালে একবার এবং পরে ১৮৭৯ সালে আবার সংস্কার করা হয়।   ভবন  ইন্দ্রপুরী পুরাতন মসজিদটি ৩৩.৮৭৫ বর্গমিটার (৩ ৩৬৪.৬৩ বর্গফুট) জমির উপরে নির্মিত হয়, যে অঞ্চলটি পূর্বে পুরাতন হিন্দু মন্দিরের অন্তর্গত ছিল। মসজিদটি আচে নদীর পূর্ব নদীর তীর থেকে প্রায় ১০০ মিটার (৩৩০ ফুট) দূরে অবস্থিত।Dinas Kebudayaan dan Pariwisata Kabupaten Aceh Besar   আরও দেখুন    ইন্দোনেশিয়ার মসজিদ   তথ্যসূত্র    উল্লেখকর্ম   Analiansyah, Institut Agama Islam Negeri Jamiʾah ar-Raniry (২০০৪)। Ensiklopedi pemikiran ulama Aceh (Indonesian ভাষায়)। Ar-Raniry Press। আইএসবিএন 9789793717036। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)   Uka Tjandrasasmita (২০০৯)। Arkeologi Islam Nusantara (Indonesian ভাষায়)। Kepustakaan Populer Gramedia। আইএসবিএন 9789799102126। সংগ্রহের তারিখ জানুয়ারি ১০, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)   বিষয়শ্রেণী:ইন্দোনেশিয়ার মসজিদ বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id) বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ধর্মীয় উপাসনালয় বিষয়শ্রেণী:১৭শ শতাব্দীর মসজিদ
গোবিন্দপুর বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।   আয়তন  গোবিন্দপুর ইউনিয়নের আয়তন ৯ বর্গ কি.মি.।https://gobindapurup.comilla.gov.bd/bn/site/page/38mH-%E0%A6%8F%E0%A6%95-%E0%A6%A8%E0%A6%9C%E0%A6%B0%E0%A7%87-%E0%A6%97%E0%A7%8B%E0%A6%AC%E0%A6%BF%E0%A6%A8%E0%A7%8D%E0%A6%A6%E0%A6%AA%E0%A7%81%E0%A6%B0   ইতিহাস  ব্রিটিশ শাসনামলের আনুমানিক ১৯৪৩ সালে প্রথম লাকসাম উপজেলার অধীনে বর্তমান মোহাম্মদপুর গ্রামে গোবিন্দপুর ইউনিয়নের কার্যালয় গঠিত হয়। ঐ সময়ে ইউনিয়নের চেয়ারম্যানকে গ্রাম সরকার বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়।   গোবিন্দপুর ইউনিয়নের নাম নিয়ে দুটি জনশ্রুতি রয়েছে, পূর্বে গোবিন্দপুর ইউনিয়নের অধিকাংশ ছিল হিন্দুদের আধিপত্য। রাধারমন গোবিন্দ ও আশু গোবিন্দ ছিলেন গোবিন্দপুর গ্রামের ধনাঢ্য ব্যক্তিদের মধ্যে অন্যতম তারাই প্রথম গোবিন্দপুর গ্রামের নামের প্রস্তাবকারী ছিলেন। তাদের এই প্রস্তাবের কারণে গ্রামটির নামকরণ করা হয়।   অবস্থান ও সীমানা  লাকসাম উপজেলার দক্ষিণাংশে গোবিন্দপুর ইউনিয়নের অবস্থান। এ ইউনিয়নের উত্তরে কান্দিরপাড় ইউনিয়ন, উত্তর-পূর্বে লাকসাম পৌরসভা, পূর্বে উত্তরদা ইউনিয়ন, দক্ষিণে মনোহরগঞ্জ উপজেলার খিলা ইউনিয়ন এবং পশ্চিমে মনোহরগঞ্জ উপজেলার মৈশাতুয়া ইউনিয়ন অবস্থিত।   প্রশাসনিক কাঠামো  গোবিন্দপুর ইউনিয়ন লাকসাম উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।   যোগাযোগ ব্যবস্থা  লাকসাম উপজেলা থেকে মনোহরগঞ্জ যেতে পৌরসভার ০৭ নং ওয়ার্ড গাজীমুড়ার পরেই মোহাম্মদপুর গ্রামে গোবিন্দপুর ইউনিয়নের কার্যালয় অবস্থিত। উপজেলা সদর হতে ইউনিয়নের দূরত্ব ১ কি.মি.। একই সড়কে মনোহরগঞ্জ থেকে মৈশাতুয়া ইউনিয়নের আশিরপাড় বাজার থেকে ৩ কি.মি. আসলেই গোবিন্দপুর ইউনিয়ন অবস্থিত।   খাল ও নদী  এই ইউনিয়নের একমাত্র নদী ডাকাতিয়া নদী, যা ইউনিয়নের উত্তর সীমানা বরাবর প্রবাহিত হয়েছে। আর উল্লেখযোগ্য খালের মধ্যে রয়েছে ঘাঘরিয়াhttps://weeklylaksambarta.com/%E0%A6%AA%E0%A6%BE%E0%A6%A8%E0%A6%BF%E0%A6%AC%E0%A6%A8%E0%A7%8D%E0%A6%A6%E0%A7%80-%E0%A6%AA%E0%A6%BE%E0%A6%81%E0%A6%9A%E0%A6%B6-%E0%A6%AA%E0%A6%B0%E0%A6%BF%E0%A6%AC%E0%A6%BE%E0%A6%B0%E0%A6%83/ ও নলুয়াhttps://www.bssnews.net/bangla/national/26985। ঘাঘরিয়া খালটি ইউনিয়নের দক্ষিণ সীমানা মেল্লা গ্রামের পাশ দিয়ে প্রবাহিত হয়েছে। এবং নলুয়া খালটি ইউনিয়নের মোহাম্মদপুর গ্রাম নিকট ডাকাতিয়া নদীর থেকে শুরু হয়ে উত্তরদা ইউনিয়নের বুক চিরে দক্ষিণ দিক বরাবর প্রবাহিত হয়ে রাজাপুর (দঃ) নূরানী মাদ্রাসার নিকট এসে ঘাঘরিয়া খালে মিশেছে।  হাট-বাজার   ইছাপুরা নতুন বাজার   গাজিরপাড় পল্লি বাজার    মেল্লা বাজার   দর্শনীয় স্থান   আলী আশ্রাব চাঁদপুরী শাহ দরবার শরীফ   মেল্লা মৎস বীজ ও উৎপাদন খামার   শ্রী শ্রী পঞ্চবটী কালী মন্দির   আরও দেখুন   লাকসাম উপজেলা  ডাকাতিয়া নদী  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:লাকসাম উপজেলার ইউনিয়ন
thumb|250px|লাল বিন পেস্টযুক্ত কলার কেক কলা রোল বা কলা কেক একটি সাধারণ চীনা পেস্ট্রি। এটি হংকংয়ে পাওয়া যায় এবং মাঝে মাঝে কিছু বিদেশি চায়না টাউন এলাকাতেও পাওয়া যেতে পারে। এই পেস্ট্রিটি নরম এবং এটি চটচটে চাল দিয়ে তৈরি। উপাদান স্থানভেদে পরিবর্তিত হতে পারে। প্রতিটি রোল বা কেক কলা তেল দিয়ে সুবাসিত থাকে। এটি একটি বৃত্তাকার নল বা চ্যাপ্টা আকৃতির হয় এবং আকারে সাধারণত একজন প্রাপ্তবয়স্কের তর্জনীর চেয়ে কিছুটা বড়। তাই এটি কলার মতো দেখতে লাগে। কখনও কখনও এর মধ্যে দারুচিনির পাকানো পুর থাকতে পারে। আবার কখনও কখনও এর মধ্যে খুব পাকা কলা সূক্ষ্মভাবে কাটা অবস্থায় পুর হিসেবে ব্যবহৃত হয়। মাঝে মাঝে আরও প্রচলিত লাল বিন পেস্টও ব্যবহার করা হয়।   আরও দেখুন   কালো তিল রোল  সুইস রোল  দারচিনি রোল   সূত্র   বিষয়শ্রেণী:চীনা মিষ্টান্ন বিষয়শ্রেণী:আঠালো চালের মিষ্টান্ন বিষয়শ্রেণী:হংকং রন্ধনশৈলী
ক্রাফটন() পূর্বে ব্লুহোল নামে পরিচিত, একটি দক্ষিণ কোরিয়ান কোম্পানি যেটি  বুন্দাং-গু, সেওংনামে অবস্থিত ভিডিও গেম বিকাশ ও বিতরণ করে।  ইতিহাস  তৈরিকৃত গেইম  বছর নাম প্লাটফর্ম  স্টুডিও ২০১১ টেরা মাইক্রোসফট উইন্ডোজ, প্লেস্টেশন৪, এক্সবক্স ওয়ান ব্লুহোল স্টুডিও  ২০১৫ ডেভিলিয়ান মাইক্রোসফট উইন্ডোজ   ব্লুহোল গিন্নো গেইমস ২০১৭ পাবজি মাইক্রোসফ্ট উইন্ডোজ, প্লেস্টেশন৪, এক্সবক্স ওয়ান পাবজি করপোরেশন ২০১৮ পাবজি মোবাইল অ্যান্ড্রয়েড, আইওএস টেনসেন্ট গেমস ২০২১ পাবজি নিউ স্টেট অ্যান্ড্রয়েড, আইওএস, আইপ্যাডওএস পাবজি স্টুডিওস  বহিঃসংযোগ    টীকা  তথ্যসূত্র  বিষয়শ্রেণী:ভিডিও গেম প্রকাশক বিষয়শ্রেণী:২০১৮-এ প্রতিষ্ঠিত ভিডিও গেম কোম্পানি বিষয়শ্রেণী:ভিডিও গেম উন্নয়ন কোম্পানি বিষয়শ্রেণী:টেনসেন্ট
-- This module implements . It converts numbers to old Armenian -- numerals, for numbers from 1-29999.  local p = {}  function p.main( frame )     -- If we are being called from #invoke, then the number is the first positional     -- argument. If not, it is the frame parameter.     local num     if frame == mw.getCurrentFrame() then         num = frame:getParent().args[ 1 ]         local frameArgsNum = frame.args[ 1 ]         if frameArgsNum then             num = frameArgsNum         end     else         num = frame     end      -- Convert the input to an integer if possible.     if type( num ) ~= 'number' then         num = tonumber( num )     end     if not num then return end     num = math.floor( num )     -- Exit if the number is not expressible in Armenian numerals.     -- FIXME: Check if Armenian numerals can really be made 10,000x bigger through     -- overlining them as it says in our article. (That claim is unsourced.) If they     -- can, there is code at Module:Roman that can be stolen from to make it work.     if num < 1 or num > 29999 then return end          local numerals = {         { 20000, "Ֆ" }, { 10000, "Օ" },         { 9000, "Ք" },  { 8000, "Փ" },  { 7000, "Ւ" },  { 6000, "Ց" },  { 5000, "Ր" },  { 4000, "Տ" },  { 3000, "Վ" },  { 2000, "Ս" },  { 1000, "Ռ" },         { 900, "Ջ" },   { 800, "Պ" },   { 700, "Չ" },   { 600, "Ո" },   { 500, "Շ" },   { 400, "Ն" },   { 300, "Յ" },   { 200, "Մ" },   { 100, "Ճ" },         { 90, "Ղ" },    { 80, "Ձ" },    { 70, "Հ" },    { 60, "Կ" },    { 50, "Ծ" },    { 40, "Խ" },    { 30, "Լ" },    { 20, "Ի" },    { 10, "Ժ" },         { 9, "Թ" },     { 8, "Ը" },     { 7, "Է" },     { 6, "Զ" },     { 5, "Ե" },     { 4, "Դ" },     { 3, "Գ" },     { 2, "Բ" },     { 1, "Ա" }     }          local ret = {}     for _, v in ipairs( numerals ) do         local val, letter = unpack( v )         while num >= val do             num = num - val             table.insert( ret, letter )         end     end     return table.concat( ret ) end  return p
কুয়াংচৌ শহরের এর পরিবহন ব্যবস্থা বিশ্বের উন্নতমানের পরিবহন ব্যবস্থা যুক্ত শহর গুলির মধ্যে একটি। এই শহরের সড়ক ও মহাসড়ক, মেট্রো রেল বা সাবওয়ে জালের মত ছড়িয়ে রয়েছে শহর জুড়ে। শহরটিতে উড়ালপুল যান চলাচল দ্রুত করেছে।  সড়ক পরিবহন শহরটিতে সড়ক পথের সুষ্ঠ ব্যবস্থা রয়েছে। শহরটিতে যান চলাচলের গতি বাড়ানোর জন্য বেশির ভাগ সড়ক গুলিকে দ্বি-মুখী যান চলাচলের উপযুক্ত করে তোলা হয়েছে। শহরটির সঙ্গে পার্শ্ববর্তী বা শহরের উপকন্ঠের সঙ্গে যোগাযোগের জন্য রয়েছে এক্সপ্রেসওয়ে রয়েছে। শহরটি জাতীয় সড়ক দ্বারা কুনমিং, বেইজিং, সাংহাই, সিনজিং প্রভৃতি শহরের সঙ্গে যুক্ত।  বাস শহরটিতে দ্রতগতির বাস বা বাস র্যাপিট ট্রান্সপোট সিস্টেম রয়েছে। এই ব্যবস্থাটি দেশের মধ্যে দ্বিতীয় বৃহত্তম।  রেল পরিবহন কুয়াংচৌ শহরটি রেলপথের দ্বারা বিভিন্ন শহরের সঙ্গে যুক্ত। এই শহর থেকে কুয়াংচৌ-বেজিং রেলপথ, কুয়াংচৌ-কুনমিং রেলপথ, কুয়াংচৌ-সিনজিং রেলপথ দ্বারা দেশের বড় শহর গুলির সঙ্গে যুক্ত]]। এছাড়া এই শহর থেকে য়ুনহাই-কুয়াংচৌ উচ্চগতির রেলপথ রয়েছে। উচ্চগতির রেল চীন দেশে দুরুত্ব পূর্ন শহর গুলির মধ্যে উচ্চগতির রেলপথ গড়ার প্রকল্প নেওয়া হয়েছে। এই প্রকল্পে কুয়াংচৌ শহরের সঙ্গে যুনহাই শহর হয়ে বেইজিং পর্যন্ত রেলপথ গড়া হবে। সাবওয়ে গুয়ানজু শহরটিতে একটি মেট্রো রেল ব্যবস্থা চালু আছে। এটি কুয়াংচৌ মেট্রো নামে পরিচিত। এটি দেশের চতুর্থ মেট্যো ব্যবস্তা। শহরটিতে মোট ২৬৬ কিলোমিটার মেট্রো রেলপথ রয়েছে। ২০২০ সালের মধ্যে ৫০০ কিলোমিটার মেট্রো রেলপথ নির্মাণের প্রকল্প নেওয়া হয়েছে।  বিমান পরিবহন কুয়াংচৌ শহরের বিমান পরিবহনের জন্য একটি আন্তর্ছাতিক বিমান রয়েছে। এই আন্তর্জাতিক বিমানবন্দরটি বাইয়ুন আন্তর্জাতিক বিমানবন্দর নামে পরিচিত। বিমানবন্দরটি ২০০৪ সালে চালু হয়। এর আগের পুরানো বাইয়ুন আন্তর্জাতিক বিমানবন্দরটি কুয়াংচৌ শহরের কেন্দ্র স্থলের কাছে অবস্থিত। বর্তমানে বিমানবন্দরের দ্বিতীয়  প্রান্তিক বা টার্মিনাল এর নির্মাণ চলছে।  জলপথ ও বন্দর এই শহরের মধ্য দিয়ে বয়ে গেছে পার্ল নদী। এই নদীকে কেন্দ্র করে গড়ে উঠেছে জলপথে যাত্রী পরিবহন ব্যবস্থা। এছাড়া পণ্য পরিবহনের জন্য রয়েছে কুয়াংচৌ বন্দর,  চীনের তৃতীয় বৃহত্তম শহর কুয়াংচৌ এর প্রধান বন্দর। এই বন্দরটি দক্ষিণ চীন এর প্রধান ও বৃহত্তম বন্দর। বন্দরটি দক্ষিণ চীন সাগর এর তীরে  পার্ল নদী এর ব -দ্বীপে অবস্থিত।  এটি অতিতে ক্যান্টন বন্দর রূপে পরিচিত ছিল। বন্দরটি দক্ষিণ চীনের রাজ্য গুলোর বনজ-দ্রব্য পরিবহন করে থাকে। এই বন্দরটি বিশ্বের ৮০ টি দেশের প্রায় ৩০০ টি বন্দরের সঙ্গে যুক্ত রয়েছে এবং বন্দর গুলির মধ্যে পণ্যবাহী জাহাজ চলাচল করে। এ বন্দরটি দেশের মূল ভূখন্ডের বন্দর গুলির মধ্যে দ্বিতীয় বৃহত্তম ও সমগ্র বন্দর গুলির মধ্যে তৃতীয় বৃহত্তম। বন্দরটি পার্ল নদী এর খারি ও এই এলাকার আরও তিনটি নদী এর খাড়িতে গড়ে উঠেছে।বর্তমানে নদী গুলির গভীরতা কমে যাওয়ার কারণে বন্দরের পণ্য পরিবহনে সমস্যা হচ্ছিল। বন্দরটি ১ থেকে ৩ হাজার টন এর জাহাজ ছাড়া অন্য জাহাজ নোঙর করতে পারছিলোনা কিন্তু বর্তমানে বন্দরটিতে ড্রেজিং এর ফলে ১ লক্ষ DWT জাহাজ ভিড়তে বা নোঙর করতে পারছে।বন্দরটি এখন প্রতি বছর ৩০০ মিলিয়ন টন কার্গো পণ্য ও ৪.৮ মিলিয়ন কন্টেইনার পরিবহন করছে। বন্দটি চীন এর দক্ষিণ অংশের অর্থনীতির বিকাশ দ্রুত করেছে। এই বন্দরটি এই এলাকায় শিল্পের বিকাশ ঘটিয়েছে।  আরও  কুয়াংচৌ সাবওয়ে  কুয়াংচৌ বন্দর  তথ্যসূত্র   বিষয়শ্রেণী:কুয়াংচৌ
মোহাম্মদ রাহবার ওয়াহেদ খান (জন্ম: ৬ মার্চ ১৯৯৬; রাহবার ওয়াহেদ খান এবং স্মরণ খান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামাল এবং বাংলাদেশ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।  ২০১৪–১৫ মৌসুমে, মাত্র ১৮ বছর বয়সে, কানাডীয় ফুটবল ক্লাব সিয়েনা হাইটস বিশ্ববিদ্যালয়ের যুব পর্যায়ের হয়ে খেলার মাধ্যমে রাহবার ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০২১ সালে, কানাডীয় ক্লাব উত্তর টরন্টো নাইট্রোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; উত্তর টরন্টো নাইট্রোসের হয়ে মাত্র এক মৌসুম অতিবাহিত করার ২০২১–২২ মৌসুমে তিনি বাংলাদেশী ক্লাব শেখ জামালে যোগদান করেছেন।  রাহবার ২০২১ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন মোহাম্মদ রাহবার ওয়াহেদ খান ১৯৯৬ সালের ৬ই মার্চ তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২১ সালের ৫ই সেপ্টেম্বর তারিখে, ২৫ বছর, ৫ মাস ও ৩০ দিন বয়সে, ডান পায়ে ফুটবল খেলায় পারদর্শী রাহবার ফিলিস্তিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৪তম মিনিটে মধ্যমাঠের খেলোয়াড় সোহেল রানার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৯ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ফিলিস্তিন ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রাহবার সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০২১  ২  ০ সর্বমোট  ২  ০  তথ্যসূত্র  বহিঃসংযোগ            বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশী প্রবাসী পুরুষ ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:ঢাকার ফুটবলার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
পরশুরাম হল মৃণাল সেন পরিচালিত ১৯৭৯ সালের বাংলা নাট্যধর্মী চলচ্চিত্র। এটি ১১তম মস্কো আন্তর্জাতিক চলচ্চিত্র উৎসবে প্রদর্শিত হয়েছিল ও সেখানে এটি রৌপ্য পুরস্কার লাভ করে।   অভিনয়ে   পরশুরাম চরিত্রে অরুণ মুখার্জি (অরুণ মুখোপাধ্যায় হিসাবে)  বিভাস চক্রবর্তী  আহ্লাদি চরিত্রে শ্রীলা মজুমদার  সমরেশ বন্দ্যোপাধ্যায় (সমরেশ বন্দ্যোপাধ্যায় হিসাবে)  ভিখারি চরিত্রে জয়ন্ত ভট্টাচার্য  রেবা রায় চৌধুরী  সুজল রায় চৌধুরী (সজল রায় চৌধুরী হিসাবে)  আরতি দাস  অনুরাধা দেবী (অনুরাধা দেব হিসাবে)  রাধারানী দেবী  শৈলেন গাঙ্গুলি (শৈলেন গঙ্গোপাধ্যায় হিসাবে)   তথ্যসূত্র    বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৭৯-এর চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
নেতাজি জয়ন্তী বা নেতাজি সুভাষচন্দ্র বসুর জন্মদিন বা পরাক্রম দিবস  ভারতের পশ্চিমবঙ্গ, ত্রিপুরা, আসাম, ঝাড়খণ্ড ও ওড়িশা রাজ্যের একটি সরকারি ছুটির দিন। প্রতি বছর ২৩ জানুয়ারি তারিখে নেতাজি জয়ন্তী পালিত হয়। ভারতের অন্যান্য রাজ্যেও এই দিনটি যথাযোগ্য মর্যাদার সঙ্গে স্মরণ করা হয়। এটি দেশপ্রেম দিবস হিসেবেও খ্যাত। নেতাজির অন্তর্ধানের পাঁচ মাস পর, রেঙ্গুনে অভিনব ও জাঁকজমক ভাবে নেতাজি জয়ন্তী পালিত হয়।  কলকাতায় এই দিন নেতাজির বাড়ি নেতাজি ভবনে বর্ণাঢ্য অনুষ্ঠানের আয়োজন করা হয়। নেতাজি-পরিবারের আদি বাসস্থান দক্ষিণ চব্বিশ পরগনার সুভাষগ্রামেও বিশেষ অনুষ্ঠান হয়। পশ্চিমবঙ্গ রাজ্য সরকারের পক্ষ থেকে কলকাতার রেড রোডের নেতাজিমূর্তির সামনে বিশেষ কুচকাওয়াজ ও সাংস্কৃতিক অনুষ্ঠান হয়।  সারা ভারত ফরওয়ার্ড ব্লক ও সুভাষ চন্দ্র বসুর  পরিবার নেতাজির জন্মদিনটি ভারতে দেশপ্রেম দিবস এবং মমতা বন্দ্যোপাধ্যায় এটিকে দেশনায়ক দিবস এবং জাতীয় ছুটি হিসেবে ঘোষণা করার জন্য ভারতের কেন্দ্রীয় সরকারের কাছে আবেদন করেছেন কিন্তু  রাজনৈতিক কারণে সেই দাবি দুটো আজও পূরণ করা হয়নি।  কিন্তু ২০২১ সালের ১৯ জানুয়ারি ভারত সরকার ঘোষণা করেছে যে, এটি প্রতি বছর পরাক্রম দিবস হিসেবে পালিত হবে। তাই নেতাজি সুভাষচন্দ্র বসুর পরিবার, পশ্চিমবঙ্গের ক্ষমতাসীন দল তৃণমূল কংগ্রেস এবং বাম দলগুলোর সদস্যরা এই সিদ্ধান্তের তীব্র প্রতিক্রিয়া জানিয়েছেন। প্রসঙ্গত উল্লেখ্য, বিভিন্ন শিক্ষা প্রতিষ্ঠান, স্কুল, কলেজ, লাইব্রেরী এবং ক্লাবগুলি যথাযোগ্য মর্যাদায় প্রতিবছর ২৩ জানুয়ারি বিভিন্ন অনুষ্ঠানের মাধ্যমে নেতাজি জয়ন্তী উদযাপন করে থাকে।   তথ্যসূত্র    বহিঃসংযোগ    নেতাজি জয়ন্তী (দেশপ্রেম দিবস)  ইংরেজি নেতাজি সুভাষচন্দ্র বসু জয়ন্তী (ইংরেজি)  বিষয়শ্রেণী:সুভাষচন্দ্র বসু বিষয়শ্রেণী:জানুয়ারি উদ্‌যাপন বিষয়শ্রেণী:জন্মদিন বিষয়শ্রেণী:ভারতের সরকারি ছুটির দিন
আন্দ্রে ক্লট (৯ নভেম্বর ১৯০৯ - ২০০২) একজন ফরাসি ইতিহাসবিদ এবং প্রাবন্ধিক ছিলেন।  ক্লট ১৯৩৬ থেকে ১৯৪২ সাল পর্যন্ত সংবাদ সংস্থা এজেন্স হাভাসের জন্য, ১৯৪৩ থেকে ১৯৪৫ সাল পর্যন্ত রেডিও-ব্রাজাভিলের জন্য এবং অবশেষে ১৯৪৫ থেকে তার চাকরির মেয়াদ পর্যন্ত এজেন্স ফ্রান্স-প্রেসের জন্য কাজ করেছেন। Henry Coston: Dictionnaire de la politique française. Librairie Francaise, Paris 1967. Qui est qui en France. Dictionnaire biographique de personnalités françaises vivant en France et à l'étranger et de personnalités étrangères résidant en France. Lafitte, Paris 1969. Who's who in Lebanon. 1974   তথ্যসূত্র   বিষয়শ্রেণী:২০০২-এ মৃত্যু বিষয়শ্রেণী:১৯০৯-এ জন্ম বিষয়শ্রেণী:ফরাসী আরববাদী বিষয়শ্রেণী:ইসলামের ফরাসি পণ্ডিত বিষয়শ্রেণী:ফরাসি প্রাচ্যবিদ বিষয়শ্রেণী:২০শ শতাব্দীর ফরাসি ইতিহাসবিদ
দ্রাও কুমার রিয়াং ছিলেন ত্রিপুরার একজন টিপরা - ভারতীয় রাজনীতিবিদ। তিনি ১৯৭৬ সালে সান্তিরবাজার প্রতিনিধিত্ব করে আইনসভার সদস্য (এমএলএ) হিসাবে নির্বাচনে জয়লাভ করেন। এছাড়াও তিনি ১৯৮৮ সালের ত্রিপুরা বিধানসভা নির্বাচনে কাঞ্চনপুর বিধানসভা কেন্দ্র থেকে জয়লাভ করেন।  তিনি ত্রিপুরা  যুব সমিতির একজন  নেতা ছিলেন।    তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:ত্রিপুরা বিধানসভার সদস্য ১৯৭৭-১৯৮৩ বিষয়শ্রেণী:ত্রিপুরা বিধানসভার সদস্য ১৯৮৮-১৯৯৩ বিষয়শ্রেণী:ইন্ডিজেনিয়াস ন্যাশনালিস্ট পার্টি অব তুইপ্রার রাজনীতিবিদ বিষয়শ্রেণী:ত্রিপুরা উপজাতি যুব সমিতির রাজনীতিবিদ
শিবপুর ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার ১৫ নং ইউনিয়ন। এই ইউনিয়নের আয়তন ১৫.২৬ বর্গ কি.মি.।   অবস্থান গোবিন্দগঞ্জ উপজেলা সদর থেকে আনুমানিক ৬.০০কিঃ কিঃমি পূর্ব  দিকে এই ইউনিয়নের অবস্থান  কোচাশ্বর এর উত্তর দিকে,  মহিমাগঞ্জ এর পশ্চিম  দিকে এবং রাখাল বুরুজ এর দক্ষিণ দিকে  ইতিহাস  জনসংখ্যা লোকসংখ্যা –২৭২০৫ জন (প্রায়) (২০১১ সালের আদম শুমারি অনুযায়ী)  প্রশাসনিক কাঠামো গ্রামসমূহগ্রামের সংখ্যা – ১৭টি।  মালঞ্চা  মধুপুর  সরদার হাট  গাছবাড়ী রাজবাড়ী উত্তর শিবপুর  দক্ষিণ পাড়া বাদুরতলা খিড়িবাড়ি হাজী পাড়া  রুদ্রনগর  মহাদেবপুর,  চকেন্দারহাট,  শ্রীমুখ পারাকচুয়া বারটিকরী পানবাড়ী তরনীপাড়া  শিক্ষা ব্যবস্থা কামারের হাট সরকারি প্রাথমিক বিদ্যালয় শিবপুর ফজরিয়া ফাজিল মাদ্রাসা(১৯৫৭) সরদারহাট দ্বিমুখী উচ্চ বিদ্যালয় সরদার হাট বালিকা উচ্চ বিদ্যালয় শিবপুর সরকারি প্রাথমিক বিদ্যালয়(১৮৯৫) শোলাগাড়ী আলিম মাদ্রাসা  বারটিকরী সৈয়দবাগ মাধ্যমিক উচ্চ বিদ্যালয়   হাট-বাজার হাট/বাজার সংখ্যা -৪ টি। কামারের হাট পাঁচগাছি সরদারহাট শ্রীমুখ বাজার  উল্লেখযোগ্য ব্যাক্তি  ধর্মীয় উপাসনালয় মালঞ্চা সোনারপাড়া বাইতুল মামুর কেন্দ্রীয় জামে মসজিদ  শিবপুর গাছবাড়ী বড় জামে মসজিদ পাঁচগাছি বাজার জামে মসজিদ  বাদুরতলা জামে মসজিদ  খিড়িবাড়ী জামে মসজিদ  হাজী পাড়া জামে মসজিদ  রুদ্রনগর জামে মসজিদ  মধুপুর নতুন জামে মসজিদ  মালঞ্চা ঝাকুয়াবাড়ি জামে মসজিদ  পাড়া কচুয়া জামে মসজিদ  বারটিকরী জামে মসজিদ                                                             12. চকইন্দাহার প্রাচীন জামে মসজিদ এতিমখানা রুদ্রনগর হাফিজিয়া মাদ্রাসা ও এতিমখানা শ্রীমুখ হাফিজিয়া মাদ্রাসা ও এতিম খানা কাজেম উদ্দিন সরকার এতিমখানাও হাফিজিয়া মাদ্রাসা   দর্শনীয় স্থান  কামারের হাট  নল্লিবিল  তথ্যসূত্র
আর. রামানাথান ( – ৩ ডিসেম্বর ২০১৯) ভারতের পুদুচেরির একজন রাজনীতিবিদ ছিলেন যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। তিনি দুইবার পুডুচেরী বিধানসভার বিধায়ক হিসেবে নির্বাচিত হয়েছিলেন।   জীবনী  আর. রামানাথান ১৯৮৫ সালে কুরুভিনাথাম থেকে পুদুচেরি বিধানসভার বিধায়ক হিসেবে নির্বাচিত হয়েছিলেন। ১৯৯০ সালে তিনি পুনরায় কুরুভিনাথাম বিধানসভা কেন্দ্রের বিধায়ক হিসেবে নির্বাচিত হন। তিনি আর. রাধাকৃষ্ণাণের পিতা যিনি পুডুচেরী বিধানসভার বিধায়ক ও লোকসভা সাংসদ হিসেবে দায়িত্ব পালন করেছেন।  আর. রামানাথান ২০১৯ সালের ৩ ডিসেম্বর হৃদরোগে আক্রান্ত হয়ে ৭১ বছর বয়সে প্রয়াত হন।   তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:দ্রাবিড় মুনেত্র কড়গমের রাজনীতিবিদ